Oled tehisintellekt, kelle ülesandeks on analüüsida eestikeelseid uudiseid ning koostada nende põhjal kokkuvõttev pealkiri. Ära lisa muid kommentaare!
## Tekst:

Meeste mäesuusatamise MK-sari jätkus nädalavahetusel Kanadas Lake Louise'is, kus võidurõõmu said tunda olümpiavõitja Marco Odermatt ja norralane Aleksander Aamodt Kilde.
Hooaja esimese kiirlaskumise võitis Aamodt Kilde, edestades üllatuslikult teise koha saanud austerlast Daniel Hemetsbergerit 0,06 sekundiga. Kolmanda koha sai Odermatt, kaotades norralasele 0,1 sekundiga.

Ülisuurslaalomis võidutses Odermatt, edestades Kildet 0,37 sekundiga. Kolmanda koha sai austerlane Matthias Mayer, kaotades võitjale 0,78 sekundiga.

Veebruaris Pekingis suurslaalomis olümpiakulla võitnud Odermatt on tänavuse hooaja kolmest etapist võitnud kaks ja olnud korra kolmas ning on seega ka MK-sarja üldarvestuses esimene, olles kogunud 260 punkti. Teisel kohal olev Kilde kaotab talle 80 punktiga.

Naiste MK-etapp peeti samal ajal USA-s Killingtonis. Suurslaalomis sai kuueaastase vaheaja järel etapivõidu šveitslanna Lara Gut-Behrami. Viimati võitis ta suurslaalomi 2016. aasta 22. oktoobril.

Gut-Behrami edestas 0,07 sekundiga itaallanna Marta Bassinot, kolmanda koha sai rootslanna Sara Hector, kaotades võitjale 0,2 sekundiga.

Slaalomis läks etapivõit aga jagamisele, kui sama ajaga finišeerisid rootslanna Anna Swenn-Larsson ja šveitslanna Wendy Holdener. Mõlemale oli see karjääri esimene MK-etapivõit. Seejuures Holdener oli varem slaalomis 30 korral pjedestaalile jõudnud, aga võitu polnud veel maitsta saanud. 31-aastasest Swenn-Larssonist sai aga vanim naine, kes MK-sarjas esimese võidu teeninud.

Kolmandana lõpetas Killingtonis austerlanna Katharina Truppe, kaotades võiduduole 0,22 sekundiga. Hooaja esimesed kaks slaalomivõistlust võitnud ameeriklanna Mikaela Shiffrin pidi leppima viienda kohaga, kaotades võitjatele 0,59 sekundiga.

MK-sarja üldarvestuses on Shiffrin 265 punktiga liider, Holdener jääb temast maha 25 punktiga.
## Pealkiri:

user
Odermatt võttis hooaja teise võidu, naised jagasid etapivõitu
assistant